title: Kommissionens gennemførelsesforordning (EU) 2021/1977 af 12. november 2021 om ændring af bilag V og XIV til gennemførelsesforordning (EU) 2021/404 for så vidt angår oplysningerne om Det Forenede Kongerige i listerne over tredjelande, hvorfra det er tilladt at indføre sendinger af fjerkræ, avlsmateriale af fjerkræ og fersk kød af fjerkræ og fjervildt til Unionen (EØS-relevant tekst)

text:
                  15.11.2021

                  DA

                  Den Europæiske Unions Tidende

                  L 402/60

         KOMMISSIONENS GENNEMFØRELSESFORORDNING (EU) 2021/1977
         af 12. november 2021
         om ændring af bilag V og XIV til gennemførelsesforordning (EU) 2021/404 for så vidt angår oplysningerne om Det Forenede Kongerige i listerne over tredjelande, hvorfra det er tilladt at indføre sendinger af fjerkræ, avlsmateriale af fjerkræ og fersk kød af fjerkræ og fjervildt til Unionen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 230, stk. 1, og
         ud fra følgende betragtninger:

                     (1)

                     I henhold til forordning (EU) 2016/429 skal sendinger af dyr, avlsmateriale og animalske produkter komme fra et tredjeland eller territorium eller en zone eller et kompartment deri, der er listeopført i overensstemmelse med artikel 230, stk. 1, i nævnte forordning, for at kunne indføres til Unionen.

                     (2)

                     Kommissionens delegerede forordning (EU) 2020/692 (2) præciserer de dyresundhedsmæssige krav, som sendinger af visse arter og kategorier af dyr, avlsmateriale og animalske produkter fra tredjelande eller territorier eller fra zoner eller — for så vidt angår akvakulturdyr — kompartmenter deri skal opfylde for at kunne indføres til Unionen.

                     (3)

                     Ved Kommissionens gennemførelsesforordning (EU) 2021/404 (3) er der fastlagt lister over tredjelande eller territorier eller zoner eller kompartmenter deri, hvorfra det er tilladt at indføre de arter og kategorier af dyr, avlsmateriale og animalske produkter, der er omfattet af delegeret forordning (EU) 2020/692, til Unionen.

                     (4)

                     Bilag V og XIV til gennemførelsesforordning (EU) 2021/404 indeholder navnlig listerne over tredjelande eller territorier eller zoner deri, hvorfra det er tilladt at indføre sendinger af henholdsvis fjerkræ, avlsmateriale af fjerkræ og fersk kød af fjerkræ og fjervildt til Unionen.

                     (5)

                     Den 5. november 2021 underrettede Det Forenede Kongerige Kommissionen om udbrud af højpatogen aviær influenza hos fjerkræ. Disse udbrud er sket i nærheden af Wrexham County Borough i Wales og i nærheden af Arbroath, Angus i Skotland, og blev bekræftet henholdsvis den 2. og 4. november 2021 ved laboratorieanalyse (RT-PCR).

                     (6)

                     Den 9. november 2021 underrettede Det Forenede Kongerige Kommissionen om et udbrud af højpatogen aviær influenza hos fjerkræ. Udbruddet er sket i nærheden af Alcester, Bidford, Warwickshire i England og blev bekræftet den 8. november 2021 ved laboratorieanalyse (RT-PCR).

                     (7)

                     Veterinærmyndighederne i Det Forenede Kongerige oprettede en kontrolzone på 10 km omkring de angrebne virksomheder og gennemførte sanering med henblik at bekæmpe forekomsten af højpatogen aviær influenza og begrænse spredningen af sygdommen.

                     (8)

                     Det Forenede Kongerige har indsendt oplysninger til Kommissionen om den epidemiologiske situation i landet og de foranstaltninger, det har truffet for at forhindre yderligere spredning af højpatogen aviær influenza. Disse oplysninger er blevet evalueret af Kommissionen. På grundlag af denne evaluering bør indførsel til Unionen af sendinger af fjerkræ, avlsmateriale af fjerkræ og fersk kød af fjerkræ og fjervildt fra det område, der er omfattet af restriktioner, og som er oprettet af veterinærmyndighederne i Det Forenede Kongerige på grund af de nylige udbrud af højpatogen aviær influenza, ikke længere tillades.

                     (9)

                     Bilag V og XIV til gennemførelsesforordning (EU) 2021/404 bør derfor ændres.

                     (10)

                     Under hensyntagen til den nuværende epidemiologiske situation i Det Forenede Kongerige med hensyn til højpatogen aviær influenza bør ændringerne af gennemførelsesforordning (EU) 2021/404 træde i kraft hurtigst muligt.

                     (11)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilag V og XIV til gennemførelsesforordning (EU) 2021/404 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. november 2021.

                  På Kommissionens vegne

               Ursula VON DER LEYEN

                  Formand

            (1)  EUT L 84 af 31.3.2016, s. 1.

            (2)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).

            (3)  Kommissionens gennemførelsesforordning (EU) 2021/404 af 24. marts 2021 om fastlæggelse af lister over tredjelande, territorier eller zoner deri, hvorfra det er tilladt at indføre dyr, avlsmateriale og animalske produkter til Unionen, jf. Europa-Parlamentets og Rådets forordning (EU) 2016/429 (EUT L 114 af 31.3.2021, s. 1).

            BILAG
            I bilag V og XIV til gennemførelsesforordning (EU) 2021/404 foretages følgende ændringer:

                        1.

                        I bilag V foretages følgende ændringer:

                                    a)

                                    I del 1, i oplysningerne vedrørende Det Forenede Kongerige, tilføjes følgende zoner GB-2.17, GB-2.18 og GB-2.19 efter zone GB-2.16:

                                                   »GB

                                                Det Forenede Kongerige

                                                GB-2.17

                                                Avlsfjerkræ, bortset fra strudsefugle, og brugsfjerkræ, bortset fra strudsefugle

                                                BPP

                                                N, P1

                                                2.11.2021

                                                Avlsstrudsefugle og brugsstrudsefugle

                                                BPR

                                                N, P1

                                                2.11.2021

                                                Fjerkræ bestemt til slagtning, bortset fra strudsefugle

                                                SP

                                                N, P1

                                                2.11.2021

                                                Strudsefugle bestemt til slagtning

                                                SR

                                                N, P1

                                                2.11.2021

                                                Daggamle kyllinger, bortset fra strudsefugle

                                                DOC

                                                N, P1

                                                2.11.2021

                                                Daggamle kyllinger af strudsefugle

                                                DOR

                                                N, P1

                                                2.11.2021

                                                Færre end 20 stykker fjerkræ, bortset fra strudsefugle

                                                POU-LT20

                                                N, P1

                                                2.11.2021

                                                Rugeæg af fjerkræ, bortset fra strudsefugle

                                                HEP

                                                N, P1

                                                2.11.2021

                                                Rugeæg af strudsefugle

                                                HER

                                                N, P1

                                                2.11.2021

                                                Færre end 20 stykker fjerkræ, bortset fra strudsefugle

                                                HE-LT20

                                                N, P1

                                                2.11.2021

                                                GB-2.18

                                                Avlsfjerkræ, bortset fra strudsefugle, og brugsfjerkræ, bortset fra strudsefugle

                                                BPP

                                                N, P1

                                                4.11.2021

                                                Avlsstrudsefugle og brugsstrudsefugle

                                                BPR

                                                N, P1

                                                4.11.2021

                                                Fjerkræ bestemt til slagtning, bortset fra strudsefugle

                                                SP

                                                N, P1

                                                4.11.2021

                                                Strudsefugle bestemt til slagtning

                                                SR

                                                N, P1

                                                4.11.2021

                                                Daggamle kyllinger, bortset fra strudsefugle

                                                DOC

                                                N, P1

                                                4.11.2021

                                                Daggamle kyllinger af strudsefugle

                                                DOR

                                                N, P1

                                                4.11.2021

                                                Færre end 20 stykker fjerkræ, bortset fra strudsefugle

                                                POU-LT20

                                                N, P1

                                                4.11.2021

                                                Rugeæg af fjerkræ, bortset fra strudsefugle

                                                HEP

                                                N, P1

                                                4.11.2021

                                                Rugeæg af strudsefugle

                                                HER

                                                N, P1

                                                4.11.2021

                                                Færre end 20 stykker fjerkræ, bortset fra strudsefugle

                                                HE-LT20

                                                N, P1

                                                4.11.2021

                                                GB-2.19

                                                Avlsfjerkræ, bortset fra strudsefugle, og brugsfjerkræ, bortset fra strudsefugle

                                                BPP

                                                N, P1

                                                8.11.2021

                                                Avlsstrudsefugle og brugsstrudsefugle

                                                BPR

                                                N, P1

                                                8.11.2021

                                                Fjerkræ bestemt til slagtning, bortset fra strudsefugle

                                                SP

                                                N, P1

                                                8.11.2021

                                                Strudsefugle bestemt til slagtning

                                                SR

                                                N, P1

                                                8.11.2021

                                                Daggamle kyllinger, bortset fra strudsefugle

                                                DOC

                                                N, P1

                                                8.11.2021

                                                Daggamle kyllinger af strudsefugle

                                                DOR

                                                N, P1

                                                8.11.2021

                                                Færre end 20 stykker fjerkræ, bortset fra strudsefugle

                                                POU-LT20

                                                N, P1

                                                8.11.2021

                                                Rugeæg af fjerkræ, bortset fra strudsefugle

                                                HEP

                                                N, P1

                                                8.11.2021

                                                Rugeæg af strudsefugle

                                                HER

                                                N, P1

                                                8.11.2021

                                                Færre end 20 stykker fjerkræ, bortset fra strudsefugle

                                                HE-LT20

                                                N, P1

                                                8.11.2021«

                        b)

                        I del 2, i oplysningerne vedrørende Det Forenede Kongerige, tilføjes følgende beskrivelser af zonerne GB-2.17, GB-2.18 og GB-2.19 efter zone GB-2.16:

                                    »Det Forenede Kongerige

                                    GB-2.17

                                    Nær Wrexham, Wales:
                                    Området, der omfatter den del af Wrexham, Wales og Shropshire, England, der er beliggende inden for en cirkel med en radius på 10 km med centrum i WGS84-decimalkoordinaterne N52.94 og W3.07

                                    GB-2.18

                                    Nær Arbroath, Angus, Skotland:
                                    Området, der er beliggende inden for en cirkel med en radius på 10 km med centrum i WGS84-decimalkoordinaterne N56.65 og W2.61

                                    GB-2.19

                                    Nær Alcester, Bidford, Warwickshire, England:
                                    Området, der er beliggende inden for en cirkel med en radius på 10 km med centrum i WGS84-decimalkoordinaterne N52.15 og W1.86«

                        2.

                        I bilag XIV, del 1, i oplysningerne vedrørende Det Forenede Kongerige, tilføjes følgende zoner GB-2.17, GB-2.18 og GB-2.19 efter zone GB-2.16:

                                       »GB

                                    Det Forenede Kongerige

                                    GB-2.17

                                    Fersk kød af fjerkræ, bortset fra strudsefugle

                                    POU

                                    N, P1

                                    2.11.2021

                                    Fersk kød af strudsefugle

                                    RAT

                                    N, P1

                                    2.11.2021

                                    Fersk kød af fjervildt

                                    GBM

                                    N, P1

                                    2.11.2021

                                    GB-2.18

                                    Fersk kød af fjerkræ, bortset fra strudsefugle

                                    POU

                                    N, P1

                                    4.11.2021

                                    Fersk kød af strudsefugle

                                    RAT

                                    N, P1

                                    4.11.2021

                                    Fersk kød af fjervildt

                                    GBM

                                    N, P1

                                    4.11.2021

                                    GB-2.19

                                    Fersk kød af fjerkræ, bortset fra strudsefugle

                                    POU

                                    N, P1

                                    8.11.2021

                                    Fersk kød af strudsefugle

                                    RAT

                                    N, P1

                                    8.11.2021

                                    Fersk kød af fjervildt

                                    GBM

                                    N, P1

                                    8.11.2021«

                  .


title: Rådets gennemførelsesforordning (EU) 2021/1983 af 15. november 2021 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien

text:
                  15.11.2021

                  DA

                  Den Europæiske Unions Tidende

                  LI 402/1

         RÅDETS GENNEMFØRELSESFORORDNING (EU) 2021/1983
         af 15. november 2021
         om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (1), særlig artikel 32, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 18. januar 2012 vedtog Rådet forordning (EU) nr. 36/2012.

                     (2)

                     I lyset af den alvorlige situation i Syrien og i betragtning af de seneste ændringer af den syriske regering bør fire personer tilføjes til listen over fysiske og juridiske personer, enheder eller organer, der er omfattet af restriktive foranstaltninger, i bilag II til forordning (EU) nr. 36/2012. Oplysningerne om fem personer, som allerede er opført på listen i bilag II til forordning (EU) nr. 36/2012, bør desuden ajourføres.

                     (3)

                     Forordning (EU) nr. 36/2012 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag II til forordning (EU) nr. 36/2012 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. november 2021.

                  På Rådets vegne

               J. BORRELL FONTELLES

                  Formand

            (1)  EUT L 16 af 19.1.2012, s. 1.

            BILAG
            I bilag II til forordning (EU) nr. 36/2012 foretages følgende ændringer:

                        1)

                        Følgende personer tilføjes til listen i afsnit A (»Personer«):

                                    Navn

                                    Identificerende oplysninger

                                    Begrundelse

                                    Opført på listen den

                                    »312.

                                    Amr SALEM
                                    (عمرو سالم)

                                    Fødselsdato: januar 1958
                                    Fødested: Damaskus, Syrien
                                    Køn: mand

                                    Minister for indenrigshandel og forbrugerbeskyttelse. Udnævnt i august 2021.
                                    Som medlem af regeringen medansvarlig for det syriske regimes voldelige undertrykkelse af civilbefolkningen.

                                    15.11.2021

                                    313.

                                    Boutros AL-HALLAQ
                                    (بطرس الحلاق)

                                    Fødested: Damaskusregionen,
                                    Syrien Køn: mand

                                    Informationsminister. Udnævnt i august 2021.
                                    Som medlem af regeringen medansvarlig for det syriske regimes voldelige undertrykkelse af civilbefolkningen.

                                    15.11.2021

                                    314.

                                    Mohammad SEIFEDDINE
                                    (alias Seif Eddin, Seif El Din)
                                    (محمد سيف الدين)

                                    Køn: mand

                                    Arbejds- og socialminister. Udnævnt i august 2021.
                                    Som medlem af regeringen medansvarlig for det syriske regimes voldelige undertrykkelse af civilbefolkningen.

                                    15.11.2021

                                    315.

                                    Diala BARAKAT
                                    (ديالا بركات)

                                    Fødselsdato: 1980
                                    Køn: kvinde

                                    Viceminister. Udnævnt i august 2021.
                                    Som medlem af regeringen medansvarlig for det syriske regimes voldelige undertrykkelse af civilbefolkningen.

                                    15.11.2021«

                        2)

                        I afsnit A (Personer) affattes følgende punkter på listen således:

                                    Navn

                                    Identificerende oplysninger

                                    Begrundelse

                                    Opført på listen den

                                    »167.

                                    Dr. Jassem Mohammad ZAKARIA
                                    (alias Mohamed, Muhammad, Mohammed, Jasem)

                                    Fødselsdato: 1968
                                    Køn: mand

                                    Tidligere arbejds- og socialminister.
                                    Som tidligere medlem af regeringen medansvarlig for det syriske regimes voldelige undertrykkelse af civilbefolkningen.

                                    16.10.2012

                                    229.

                                    Abdullah ABDULLAH
                                    (عبدالله عبدالله)

                                    Fødselsdato: 1956
                                    Køn: mand

                                    Viceminister. Udnævnt i august 2021.
                                    Som medlem af regeringen medansvarlig for det syriske regimes voldelige undertrykkelse af civilbefolkningen.

                                    14.11.2016

                                    259.

                                    Imad Abdullah SARA
                                    (عماد عبدالله صارة)

                                    Fødselsdato: 1968
                                    Fødested: Damaskus, Syrien
                                    Køn: mand

                                    Tidligere informationsminister. Udnævnt i januar 2018.
                                    Som tidligere medlem af regeringen medansvarlig for det syriske regimes voldelige undertrykkelse af civilbefolkningen.

                                    26.2.2018

                                    296.

                                    Talal AL-BARAZI (alias Barazi)
                                    (طلال البرازي)

                                    Fødselsdato: 1963
                                    Fødested: Hama, Syrien
                                    Køn: mand

                                    Tidligere minister for indenrigshandel og forbrugerbeskyttelse.
                                    Som tidligere medlem af regeringen medansvarlig for det syriske regimes voldelige undertrykkelse af civilbefolkningen.

                                    16.10.2020

                                    309.

                                    Malloul (alias Maloul) HUSSEIN (alias AL-HUSSEIN)
                                    (ملول حسين)

                                    Fødselsdato: 1950
                                    Fødested: Al-Hasakah Governorate, Syrien
                                    Køn: mand

                                    Tidligere viceminister.
                                    Som tidligere medlem af regeringen medansvarlig for det syriske regimes voldelige undertrykkelse af civilbefolkningen.

                                    6.11.2020«


title: Kommissionens gennemførelsesforordning (EU) 2020/449 af 25. marts 2020 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  27.3.2020

                  DA

                  Den Europæiske Unions Tidende

                  L 94/11

         KOMMISSIONENS GENNEMFØRELSESFORORDNING (EU) 2020/449
         af 25. marts 2020
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. marts 2020.

                  På Kommissionens vegne

                  For formanden

               María Ángeles BENÍTEZ SALAS

                  Fungerende generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 129,1

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 221,8
                                 198,3
                                 267,8
                                 222,3

                                 24
                                 31
                                 10
                                 23

                                 AR
                                 BR
                                 CL
                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 310,6

                                 0

                                 BR

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).«


title: Kommissionens gennemførelsesforordning (EU) 2020/477 af 31. marts 2020 om ændring af Kommissionens gennemførelsesforordning (EU) 2020/39 om indførelse af en endelig antidumpingtold på importen af peroxosulfater (persulfater) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

text:
                  1.4.2020

                  DA

                  Den Europæiske Unions Tidende

                  L 100/25

         KOMMISSIONENS GENNEMFØRELSESFORORDNING (EU) 2020/477
         af 31. marts 2020
         om ændring af Kommissionens gennemførelsesforordning (EU) 2020/39 om indførelse af en endelig antidumpingtold på importen af peroxosulfater (persulfater) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 13, stk. 3, og artikel 14, stk. 5, og
         ud fra følgende betragtninger:
         1.   SAGSFORLØB

         1.1.   Gældende foranstaltninger

                     (1)

                     Den 11. oktober 2007 indførte Rådet ved Rådets forordning (EF) nr. 1184/2007 (2) en endelig antidumpingtold på importen af peroxosulfater med oprindelse i bl.a. Folkerepublikken Kina (»de oprindelige foranstaltninger«). To virksomheder blev indrømmet markedsøkonomisk behandling. Den ene fik en individuel antidumpingtold på 24,5 %. Det blev konstateret, at den anden virksomhed, ABC Chemicals (Shanghai) Co., Ltd. (»ABC Shanghai«), ikke foretog dumping, og derfor blev den pålagt en individuel antidumpingtold på 0 %. Alle andre virksomheder er pålagt en antidumpingtold på 71,8 %. Den undersøgelse, der førte til de oprindelige foranstaltninger, er i det følgende benævnt »den oprindelige undersøgelse«.

                     (2)

                     Efter en udløbsundersøgelse forlængede Rådet den 17. december 2013 antidumpingforanstaltningerne over for importen fra Folkerepublikken Kina (»Kina«) ved Rådets forordning (EU) nr. 1343/2013 (»de udvidede foranstaltninger«) (3).

                     (3)

                     Efter offentliggørelsen af en meddelelse om det forestående udløb af den gældende foranstaltning (4) offentliggjorde Kommissionen den 17. december 2018 en meddelelse i Den Europæiske Unions Tidende (5) (»indledningsmeddelelsen«) om indledning af endnu en udløbsundersøgelse af foranstaltningerne i henhold til grundforordningens artikel 11, stk. 2.

                     (4)

                     Den 17. januar 2020 opretholdt Kommissionen efter sin anden udløbsundersøgelse de oprindelige foranstaltninger ved Kommissionens gennemførelsesforordning (EU) 2020/39 (6). Disse foranstaltninger vil i det følgende blive benævnt »de i øjeblikket gældende foranstaltninger«.

               1.2.   Indledning på eget initiativ

                     (5)

                     I første halvdel af 2019 analyserede Kommissionen den foreliggende dokumentation vedrørende salgsmønstre og -kanaler for peroxosulfater siden indførelsen af de oprindelige foranstaltninger. Importstatistikker viste en ændring i handelsmønstret efter indførelsen af den endelige antidumpingtold på den pågældende vare. Disse statistikker viste også, at importen fra Kina nu hovedsagelig indføres til Unionen i henhold til Taric-tillægskoden for varer fremstillet af ABC Shanghai, og at den ikke er pålagt antidumpingtold. Det fremgik imidlertid af den dokumentation, som Kommissionen var i besiddelse af, at ABC Shanghai ikke længere producerede peroxosulfater, så ændringen i handelsmønstret skyldtes tilsyneladende kanalisering af eksporten. Der syntes ikke at være nogen gyldig grund eller økonomisk begrundelse for denne kanalisering af eksporten ud over den eksisterende told på 0 % for ABC Shanghai.

                     (6)

                     Kommissionen havde desuden tilstrækkelige beviser for, at de afhjælpende virkninger af de gældende antidumpingforanstaltninger over for peroxosulfater blev undergravet med hensyn til både mængde og pris.

                     (7)

                     Endelig rådede Kommissionen over tilstrækkelige beviser for, at priserne på eksport af peroxosulfater fra ABC Shanghai på daværende tidspunkt blev dumpet i forhold til den tidligere fastsatte normale værdi.

                     (8)

                     Efter at have informeret medlemsstaterne besluttede Kommissionen derfor på eget initiativ at indlede en undersøgelse i henhold til grundforordningens artikel 13 vedrørende den mulige omgåelse af de i øjeblikket gældende antidumpingforanstaltninger foretaget af virksomheden ABC Shanghai og gøre import af peroxosulfater fra ABC Shanghai til genstand for registrering. Indledningen af undersøgelsen blev bekendtgjort ved offentliggørelsen af en gemmeførelsesforordning i Den Europæiske Unions Tidende den 26. september 2019 (»indledningsforordningen«) (7).

               1.3.   Undersøgelse

                     (9)

                     Kommissionen underrettede myndighederne i Folkerepublikken Kina (»Kina«), virksomheden ABC Shanghai og EU-erhvervsgrenen om indledningen af undersøgelsen. Interesserede parter fik lejlighed til at tilkendegive deres synspunkter skriftligt og til at anmode om en høring.

                     (10)

                     Desuden anmodede Kommissionen specifikt ABC Shanghai om at oplyse Kommissionen om, hvorvidt virksomheden ønskede at samarbejde i proceduren og udfylde et spørgeskema. Den 8. oktober 2019 bekræftede ABC Shanghai, at den ville samarbejde med Kommissionen med henblik på at bevise, at dens praksis og salgsmønster er økonomisk og retligt begrundede. Den 9. oktober 2019 fik virksomheden derfor tilsendt et spørgeskema.

                     (11)

                     Den 19. november 2019 modtog Kommissionen besvarelser af spørgeskemaet fra ABC Shanghai og dens to forretningsmæssigt forbundne virksomheder, nemlig Siancity Xiamen Co., Ltd (»Siancity«) og Fujian Hongguan Chemical Corp (»Hongguan«).

                     (12)

                     Den 28. januar 2020 underrettede Kommissionen alle interesserede parter om de væsentligste kendsgerninger og betragtninger, på grundlag af hvilke den agtede at underkaste ABC Shanghai en resttold på 71,8 %. Alle parter fik en frist til at fremsætte bemærkninger til fremlæggelsen af oplysninger.

                     (13)

                     Den 12. februar 2020 udtalte ABC Shanghai sig om Kommissionens fremlæggelse af oplysninger. Disse bemærkninger blev analyseret og taget i betragtning, i det omfang det var relevant. Ingen andre interesserede parter fremsatte bemærkninger til Kommissionens fremlæggelse af oplysninger.

               1.4.   Rapporteringsperiode og undersøgelsesperiode

                     (14)

                     Undersøgelsesperioden dækkede perioden fra 1. januar 2016 til 30. juni 2019 (»UP«). For så vidt angår UP, blev der indsamlet data med henblik på bl.a. at undersøge den påståede ændring i handelsmønstret og den praksis, forarbejdning eller bearbejdning, der ligger til grund herfor. For perioden fra den 1. juli 2018 til den 30. juni 2019 (»rapporteringsperioden« eller »RP«) blev der anmodet om mere detaljerede oplysninger med henblik på at undersøge den mulige undergravning af de gældende foranstaltningers afhjælpende virkninger og forekomsten af dumping.

               2.   RESULTATER AF UNDERSØGELSEN

         2.1.   Generelle betragtninger

                     (15)

                     I overensstemmelse med grundforordningens artikel 13, stk. 1, undersøgte Kommissionen, i) om der var sket en ændring i handelsmønstret for så vidt angår individuelle eksporterende producenter i Kina, ii) hvorvidt denne ændring skyldtes en praksis, forarbejdning eller bearbejdning, for hvilken der ikke forelå nogen tilstrækkelig gyldig grund eller økonomisk begrundelse ud over indførelsen af tolden, iii) hvorvidt der forelå beviser for skade eller for, at toldens afhjælpende virkninger blev undergravet med hensyn til priserne på og/eller mængderne af den undersøgte vare, samt iv) hvorvidt der forelå bevis for dumping i forhold til de tidligere fastsatte normale værdier for samme vare.

               2.2.   Den pågældende vare og den undersøgte vare

                     (16)

                     Den pågældende vare er peroxosulfater (persulfater), herunder kaliumperoxomonosulfat, i øjeblikket henhørende under KN-kode 2833 40 00 og ex 2842 90 80 (Taric-kode 2842908020) og med oprindelse i Kina (»den pågældende vare«).

                     (17)

                     Peroxosulfater anvendes som initiator eller som oxidationsmiddel i en række processer. Som eksempler herpå kan nævnes anvendelsen heraf som polymerisationsinitiator ved fremstilling af polymerer, som ætsemiddel ved fremstilling af trykte kredsløb eller som blegemiddel i hårkosmetik.

                     (18)

                     Den undersøgte vare i forbindelse med denne procedure er den samme som den, der er beskrevet betragtning 16, i øjeblikket henhørende under de samme koder som den pågældende vare og importeres under Taric-tillægskode A820 (»den undersøgte vare«).

               2.3.   Detaljerede resultater af undersøgelsen

         2.3.1.   Oplysninger modtaget fra nationale toldmyndigheder

                     (19)

                     Den 14. juni 2019 meddelte de tyske toldmyndigheder Kommissionen, at fakturaerne fra Siancity, som er en forhandler, der er forretningsmæssigt forbundet til ABC Shanghai, systematisk indeholdt en erklæring om, at de importerede peroxosulfater var blevet fremstillet af virksomheden ABC Shanghai, og at forsendelserne derfor var overgået til fri omsætning i Tyskland under Taric-tillægskode A820 (8).

                     (20)

                     Den 2. september 2019 meddelte de franske toldmyndigheder Kommissionen, at de havde modtaget en faktura af 3. juni 2019 fra Siancity, herunder en erklæring om, at de importerede peroxosulfater var blevet fremstillet af virksomheden ABC Shanghai.

               2.3.2.   Spørgeskemabesvarelse fra ABC Shanghai og dens forretningsmæssigt forbundne virksomheder Siancity og Hongguan

                     (21)

                     Som nævnt i betragtning 11 modtog Kommissionen den 19. november 2019 besvarelser af spørgeskemaet fra ABC Shanghai og dens to forretningsmæssigt forbundne virksomheder, dvs. Siancity og Hongguan (»ABC-koncernen« og/eller »ABC Shanghai og dens forretningsmæssigt forbundne virksomheder«). Den samme dag forelagde ABC-koncernen også en mere detaljeret forklarende bemærkning med detaljerede indledende bemærkninger til indledningen af denne antiomgåelsesprocedure.

                     (22)

                     Hovedelementerne i erklæringerne i disse dokumenter kan sammenfattes således:

                                 —

                                 ABC Shanghai, som ligger i Shanghai, fremstillede før og i 2017 den pågældende vare.

                                 —

                                 I februar 2017 erhvervede en af aktionærerne i ABC Shanghai 20 % af kapitalen i Hongguan ved at bidrage med både kapitalindskud og ABC Shanghais produktionsanlæg. Hongguan er beliggende i Fujian-provinsen ca. 900 km fra Shanghai. Siden da har ABC Shanghai og Hongguan været forretningsmæssigt forbundne virksomheder. Sidstnævnte blev oprettet i november 2009 og blev omstruktureret til et aktieselskab i december 2016.

                                 —

                                 Som følge af en række bestemmelser og ændringer af miljøbeskyttelseslovene, herunder en bestemmelse om at flytte farlige kemiske virksomheder i by- og boligområder, blev den kontrollerende aktionær i ABC Shanghai tvunget til at indstille produktionen på lokaliteterne i Shanghai. Virksomheden flyttede produktionen til den forretningsmæssigt forbundne virksomhed Hongguan i Fujian-provinsen. ABC Shanghai indstillede »officielt« sin produktion den 31. december 2017 og blev omdannet til et handelsselskab fra og med den 1. januar 2018.

                                 —

                                 ABC Shanghai flyttede alle sine produktionsanlæg fra sine lokaliteter i Shanghai til den forretningsmæssigt forbundne virksomhed Hongguans lokaliteter i 2018 (9). Siden 2018 (10) har Hongguan fremstillet og solgt sine peroxosulfater til ABC Shanghai, som videresælger varen til sine kunder, herunder den forretningsmæssigt forbundne virksomhed Siancity, som eksporterer den undersøgte vare til EU-markedet.

                                 —

                                 ABC Shanghais beslutning og handling havde angiveligt ikke til formål at omgå de gældende foranstaltninger.

               2.3.3.   Analyse af de dokumenter, der er fremlagt af ABC Shanghai og dennes forretningsmæssigt forbundne virksomheder

                     (23)

                     ABC Shanghai var den retlige enhed, der specifikt blev udpeget som eksporterende producent i alle forordninger om indførelse af antidumpingtold på peroxosulfater med oprindelse i Kina. Virksomheden er omfattet af en antidumpingtold på 0 % for import i henhold til den virksomhedsspecifikke Taric-tillægskode A820 (11).

                     (24)

                     I henhold til den oprindelige undersøgelse samt de to udløbsundersøgelsesforordninger, der er omhandlet i betragtning 1, 2 og 4, ville anvendelsen af individuelle toldsatser — herunder tolden på 0 % for ABC Shanghai — desuden være betinget af, at der fremlægges en gyldig handelsfaktura med en erklæring om, at den pågældende vare er fremstillet af (virksomhedens navn og adresse) (Taric-tillægskode).

                     (25)

                     Efter indledningen af denne antiomgåelsesundersøgelse oplyste ABC Shanghai for første gang den 19. november 2019 Kommissionen om, at virksomheden ikke længere selv fremstillede den undersøgte vare, da den indstillede sin produktion ved udgangen af 2017. Ikke desto mindre eksporterede ABC Shanghai stadig mindst mere end 85 % af den samlede kinesiske importmængde af den undersøgte vare i henholdsvis 2018 og RP, jf. betragtning 39 og de i betragtning 40 nævnte erklæringer.

                     (26)

                     Som en del af Siancitys besvarelse af spørgeskemaet fremsendte virksomheden desuden den 19. november 2019 tre fakturaer udstedt i 2018 til importører i Unionen. Disse tre fakturaer er forsynet med en erklæring om, at den retlige enhed ABC Shanghai med Taric-tillægskoden A820, som er pålagt en toldsats på 0 %, var producent af den undersøgte vare, som er omfattet af fakturaen, dvs. peroxosulfater.

                     (27)

                     Erklæringerne på disse tre fakturaer, der førte til anvendelse af antidumpingtolden på 0 %, var ukorrekte. Som nævnt i betragtning 22 indstillede ABC Shanghai »officielt« sin produktion ved udgangen af 2017. Virksomheden var derfor ikke producenten af de peroxosulfater, der er omfattet af de tre fakturaer. Denne import burde have været angivet i henhold til Taric-tillægskoden for »alle andre virksomheder« og burde have været pålagt en antidumpingtold på 71,8 %, dvs. den antidumpingtold, der finder anvendelse på alle andre virksomheder, der ikke specifikt har en individuel antidumpingtold.

                     (28)

                     På grundlag af ovenstående konkluderede Kommissionen, at ABC Shanghai og dens forretningsmæssigt forbundne virksomheder bevidst skjulte det forhold, at den retlige enhed ABC Shanghai fra og med 2018 ikke længere fremstillede den undersøgte vare, samt de andre betydelige ændringer i sin koncernstruktur, for fortsat at kunne drage fordel af ABC Shanghais individuelle antidumpingtold på 0 % for import af den vare, der fremstilles af dens forretningsmæssigt forbundne virksomhed Hongguan. Denne praksis udgør en »kanalisering«, da ABC Shanghais individuelle toldsats på 0 % anvendes til at »kanalisere« varer, der fremstilles af en anden virksomhed til Unionen, uden at der betales den ellers gældende toldsats for disse varer.

                     (29)

                     ABC Shanghai og dens forretningsmæssigt forbundne virksomheder har ikke fremlagt beviser, der kan godtgøre, at der foreligger nogen gyldig grund eller økonomisk begrundelse for denne praksis ud over muligheden for at undgå, at der opkræves antidumpingtold på eksport af peroxosulfater fremstillet af Hongguan til Unionen.

                     (30)

                     Efter fremlæggelsen af oplysninger gentog ABC Shanghai, at »en sådan ændring udelukkende skyldtes miljøkrav, som tvang ABC Shanghai til at flytte hele sit produktionsanlæg uden for Shanghai til et andet sted«. Dens beslutning om at flytte var således nødvendig for at fortsætte den kommercielle drift og ikke som et middel til at omgå tolden. Den bemærkede også, at ABC Shanghai er en virksomhed, der drives af en privatperson, som ikke havde kendskab til antidumpingret, omgåelse eller indberetningspligt over for Kommissionen.

                     (31)

                     Kommissionen afviste disse påstande.

                     (32)

                     For det første kan ændringen i 2018 ikke betegnes som en simpel flytning. ABC Shanghai var den retlige enhed, der specifikt blev udpeget som eksporterende producent i forordningen om indførelse af antidumpingtold på peroxosulfater med oprindelse i Kina. I 2017 købte en af aktionærerne i ABC Shanghai aktier i en eksisterende virksomhed (Hongguan), der allerede fremstillede den pågældende vare. Fra begyndelsen af 2018 var ABC Shanghais produktionsanlæg flyttet til denne anden juridiske enhed (Hongguan). Hongguan blev derfor producenten af den undersøgte vare og ABC Shanghai forhandleren.

                     (33)

                     For det andet var ABC Shanghai indrømmet markedsøkonomisk behandling. Indrømmelsen af en sådan behandling afhang i vid udstrækning af den økonomiske situation for produktionsanlægget hos den juridiske enhed i Shanghai. Det kan ikke antages, og ej heller er det påvist, at de samme betingelser findes på Hongguans fabrik i Fujian-provinsen. Derfor kunne Hongguan ikke anses for at have overtaget ABC Shanghais toldsats, som var baseret på en afgørelse om markedsøkonomisk behandling.

                     (34)

                     For det tredje var anvendelsen af den individuelle toldsats betinget af, at der blev fremlagt en gyldig handelsfaktura med en erklæring om, at den pågældende vare er fremstillet af den juridiske enhed ABC Shanghai. Imidlertid blev den juridiske enhed ABC Shanghai stadig identificeret som producenten af den undersøgte vare på importdokumenterne til toldmyndighederne i EU, til trods for at virksomheden ikke var den juridiske enhed, der faktisk havde fremstillet varerne fra begyndelsen af 2018. Den toldsats, der finder anvendelse på varer fremstillet af ABC Shanghai, blev derfor fejlagtigt anvendt på importerede varer, der faktisk var blevet fremstillet af en anden juridisk enhed og burde have været pålagt en højere toldsats.

                     (35)

                     For det fjerde, og hvad angår argumentet om, at den privatperson, der står for driften af ABC Shanghai, ikke havde kendskab til antidumpingret, mindede Kommissionen om, at hensigt ikke er et retligt krav for at fastslå, at der er tale om omgåelse i henhold til grundforordningens artikel 13, stk. 1. Under alle omstændigheder synes de gentagne erklæringer fra Siancity til EU-toldmyndighederne om, at ABC Shanghai var den eksporterende producent, at tyde på en forståelse af, at kun ABC Shanghai ville få gavn af tolden på 0 %. Det er op til den kompetente myndighed i EU at undersøge, hvorvidt der er sket toldsvig vedrørende erklæringerne på fakturaerne fra ABC-koncernen.

                     (36)

                     Kommissionen fastholdt derfor sin konklusion om, at ABC Shanghai og dens forretningsmæssigt forbundne virksomheder ikke havde fremlagt beviser, der kunne godtgøre, at der forelå nogen gyldig grund eller økonomisk begrundelse for at erklære ABC Shanghai som producent af importen af den pågældende vare ud over at undgå opkrævning af en højere antidumpingtold på dens eksport af peroxosulfater til Unionen.

               2.4.   Ændring i handelsmønstret

         2.4.1.   Importmængder fra Kina

                     (37)

                     Virksomhedsspecifikke data findes i databasen i henhold til artikel 14, stk. 6, som er oprettet i henhold til grundforordningens artikel 14, stk. 6 (»databasen i henhold til artikel 14, stk. 6«). Denne database samler blandt andet de data, som medlemsstaterne hver måned indberetter til Kommissionen vedrørende import af varer, der er omfattet af antidumpingforanstaltninger, herunder også virksomhedsspecifikke Taric-tillægskoder. Kommissionen anvendte derfor data fra databasen i henhold til artikel 14, stk. 6, til at kortlægge ændringen i handelsmønstret ved at sammenligne eksporterende producenter med forskellige toldsatser med henblik på denne undersøgelse. Disse data er i overensstemmelse med de ikke-kontrollerede data, der blev modtaget som en del af spørgeskemabesvarelsen den 19. november 2019 (se betragtning 11).

                     (38)

                     Importmængden af den undersøgte vare tegnede sig for mere end 85 % af den samlede kinesiske importmængde af den pågældende vare til Unionen i undersøgelsesperioden, herunder RP, som det fremgår af databasen i henhold til artikel 14, stk. 6.

               2.4.2.   Ændring i handelsmønstret i Kina

                     (39)

                     Tabel 1 nedenfor viser importmængden af den pågældende vare i (ikkefortrolige) intervaller fra Kina til Unionen fra den 1. januar 2016 til udgangen af rapporteringsperioden.

                        Tabel 1

                        Samlet importmængde fra Kina (i ton, intervaller) til Unionen

                                 2016

                                 2017

                                 2018

                                 RP

                                 IMPORTMÆNGDEN

                                 2 300  –
                                 3 000

                                 3 600  –
                                 4 200

                                 4 200  –
                                 4 800

                                 4 000  –
                                 4 800

                                    Kilde: databasen i henhold til artikel 14, stk. 6

                     (40)

                     Den samlede importmængde fra Kina steg systematisk i årene 2016 til 2018. Til trods for et mindre fald i importmængderne i RP i forhold til 2018 er disse værdier desuden stadig betydeligt højere end i 2016 og 2017. Som nævnt i betragtning 38 tegnede importmængden af den undersøgte vare sig for mere end 85 % af den samlede kinesiske importmængde af den pågældende vare til Unionen i undersøgelsesperioden.

                     (41)

                     Som forklaret i afsnit 2.3.2 og 2.3.3 indstillede den eksporterende producent ABC Shanghai sin produktion ved udgangen af 2017 og blev forhandler fra og med 2018. Dertil kommer, at dennes forretningsmæssigt forbundne virksomhed Hongguan blev producent af den undersøgte vare i begyndelsen af 2018.

                     (42)

                     Importen til Unionen af den undersøgte vare, der kan henføres til den juridiske enhed ABC Shanghai, pågik dog stadig i 2018 og i RP, efter den havde indstillet produktionen. Importmængderne i 2018 og i RP under denne Taric-tillægskode (A820) var højere end i 2016 og 2017, da ABC Shanghai stadig var producent af de importerede peroxosulfater til Unionen. Samtidig faldt importen under Taric-tillægskoden for »alle andre producenter« A999 i undersøgelsesperioden.

                     (43)

                     Efter fremlæggelsen af oplysninger hævdede ABC Shanghai, at dens ændring af mønster og salg var berettiget på grund af de indførte miljøregler, og at den ikke havde andre muligheder end at flytte.

                     (44)

                     Kommissionen afviste denne påstand. Som forklaret ovenfor i betragtning 32 kan begivenhederne i 2018 ikke betegnes som en simpel flytning af produktionsanlægget, men udgjorde en ændring af virksomhedsstrukturen, efter hvilken en anden juridisk enhed fremstillede den undersøgte vare. Desuden var der i forbindelse med den oprindelige undersøgelse blevet fastsat en toldsats på 0 % for den juridiske enhed ABC Shanghai, som kun var baseret på markedsøkonomisk behandling af den pågældende enhed (se betragtning 33 ovenfor). ABC Shanghai burde derfor have underrettet Kommissionen om denne ændring for at give Kommissionen mulighed for at undersøge de eventuelle konsekvenser af denne ændring for anvendelsen af antidumpingforanstaltninger på importen af den undersøgte vare fra den nye produktionsvirksomhed. ABC Shanghai valgte imidlertid ikke at gøre dette.

               2.4.3.   Omgåelsens art i Kina

                     (45)

                     Ifølge grundforordningens artikel 13, stk. 1, skal ændringen i handelsmønstret skyldes praksis, forarbejdning eller bearbejdning, for hvilken der ikke foreligger nogen tilstrækkeligt gyldig grund eller økonomisk begrundelse ud over indførelsen af tolden. Denne praksis, forarbejdning eller bearbejdning omfatter bl.a. eksportørernes eller producenternes omorganisering af deres salgsmønstre og -kanaler i det land, der er omfattet af foranstaltninger, med henblik på at få eksporteret deres varer til Unionen gennem producenter, som drager fordel af en lavere individuel toldsats end den, der gælder for producenternes varer.

                     (46)

                     Som forklaret i afsnit 2.3 fandt Kommissionen, at ABC Shanghai og dens forretningsmæssigt forbundne virksomheder var involveret i omgåelse gennem kanalisering. Selv om Hongguan ikke havde sin egen virksomhedsspecifikke tillægskode, begyndte den at eksportere store mængder af den pågældende vare fra og med 2018 til Unionen under ABC Shanghais virksomhedsspecifikke Taric-tillægskode.

                     (47)

                     Importmængden til Unionen under ABC Shanghais virksomhedsspecifikke Taric-tillægskode (A820) udgør mere end 85 % af den samlede importmængde til Unionen i 2018 og i rapporteringsperioden som angivet i databasen i henhold til artikel 14, stk. 6. Den retlige enhed ABC Shanghai var imidlertid ikke producent af denne importmængde. Det var Hongguan derimod.

                     (48)

                     Ændringerne i handelsstrømmene til Unionen udgør en ændring i mønstret for handelen mellem de forretningsmæssigt forbundne virksomheder Hongguan (producenten af den undersøgte vare fra og med 2018) og ABC Shanghai (producenten af den undersøgte vare indtil udgangen af 2017) i det land, der er omfattet af foranstaltninger, og Unionen, som skyldes praksis, forarbejdning eller bearbejdning, for hvilken undersøgelsen ikke afdækkede nogen gyldig grund eller økonomisk begrundelse ud over undgåelse af resttolden eller den gældende højere told på peroxosulfater med oprindelse i Kina.

                     (49)

                     I lyset af ovenstående fastslog Kommissionen, at der var tale om kanalisering af den undersøgte vare.

               2.5.   Utilstrækkelig gyldig grund eller økonomisk begrundelse ud over indførelsen af antidumpingtolden

                     (50)

                     Som forklaret i betragtning 28 og 29 afdækkede undersøgelsen ikke nogen gyldig grund eller økonomisk begrundelse for de pågældende parters kanalisering end undgåelse af den gældende højere told på Hongguans import af peroxosulfater med oprindelse i Kina.

               2.6.   Bevis for dumping

                     (51)

                     I overensstemmelse med grundforordningens artikel 13, stk. 1, undersøgte Kommissionen, om der var bevis for dumping i forhold til den tidligere fastslåede normale værdi for den pågældende vare.

                     (52)

                     For at fastslå den normale værdi besluttede Kommissionen at anvende de data fra den seneste undersøgelse, der førte til de i øjeblikket gældende foranstaltninger, nemlig den normale værdi pr. varetype ab fabrik, jf. afsnit 3.1.4 i gennemførelsesforordning (EU) 2020/39.

                     (53)

                     Eksportprisen pr. varetype blev baseret på data fra Siancity, den forretningsmæssigt forbundne forhandler i ABC-koncernen, som var indeholdt i spørgeskemabesvarelsen, der blev modtaget den 19. november 2019. Disse eksportpriser blev justeret for at give dem en værdi ab fabrik.

                     (54)

                     Den gennemsnitlige normale værdi pr. varetype blev derefter sammenlignet med de vejede gennemsnitlige eksportpriser pr. varetype i RP.

                     (55)

                     Da disse eksportpriser for alle varetyper lå under den normale værdi for disse varetyper, blev det bekræftet, at der fandt dumping sted for den undersøgte vare.

               2.7.   Undergravning af antidumpingtoldens afhjælpende virkninger

                     (56)

                     Endelig undersøgte Kommissionen i overensstemmelse med grundforordningens artikel 13, stk. 1, om importen af den undersøgte vare havde undergravet de afhjælpende virkninger af de i øjeblikket gældende foranstaltninger, for så vidt angår mængder og priser.

                     (57)

                     I betragtning 109 i gennemførelsesforordning (EU) 2020/39 fastslog Kommissionen, at EU-forbruget udgjorde mellem 37 000 og 43 000 ton i udløbsundersøgelsesperioden (perioden fra den 1. oktober 2017 til den 30. september 2018), hvilket er det seneste tal vedrørende EU-forbruget, som Kommissionen er i besiddelse af. Markedsandelen for importen under den virksomhedsspecifikke Taric-tillægskode A820 i RP, jf. databasen i henhold til artikel 14, stk. 6, udgør mere end 10 % af det samlede EU-marked, hvilket er en betydelig markedsandel.

                     (58)

                     Hvad angår priserne, blev der ikke fastsat en gennemsnitlig ikke-skadevoldende pris i den seneste undersøgelse, der førte til de i øjeblikket gældende foranstaltninger. Kommissionen fandt det derfor hensigtsmæssigt at anvende EU-erhvervsgrenens gennemsnitlige produktionsomkostninger, da disse omkostninger er lavere end en gennemsnitlig ikke-skadevoldende pris. EU-erhvervsgrenens gennemsnitlige produktionsomkostninger — som fastsat i den seneste undersøgelse, der førte til de i øjeblikket gældende foranstaltninger — blev sammenlignet med de vejede gennemsnitlige cif-priser for ABC-koncernen, der omgik foranstaltningerne i RP for denne undersøgelse, jf. databasen i henhold til artikel 14, stk. 6.

                     (59)

                     Da cif-priserne var lavere end EU-erhvervsgrenens gennemsnitlige produktionsomkostninger, undergravede den import, der omgik foranstaltningerne, de afhjælpende virkninger af tolden, hvad angår priser.

                     (60)

                     Kommissionen konkluderede derfor, at den ovenfor beskrevne kanalisering undergravede de afhjælpende virkninger af de i øjeblikket gældende foranstaltninger, både hvad angår mængder og priser.

               3.   FORANSTALTNINGER

                     (61)

                     I betragtning af ovenstående konkluderede Kommissionen, at den endelige antidumpingtold på importen af peroxosulfater med oprindelse i Kina er blevet omgået ved hjælp af kanalisering via ABC Shanghai, der er pålagt en antidumpingtold på 0 %.

                     (62)

                     I henhold til grundforordningens artikel 13, stk. 1, andet afsnit, bør den antidumpingtold på importen af den pågældende vare med oprindelse i Kina, der gælder for »alle andre virksomheder«, derfor udvides til også at omfatte import af den samme vare, som angives at være fremstillet af ABC Shanghai (dvs. den undersøgte vare), da den faktisk fremstilles af Hongguan, som ikke er omfattet af nogen individuel toldsats (men i stedet er omfattet af satsen for »alle andre virksomheder«).

                     (63)

                     I henhold til grundforordningens artikel 13, stk. 3, og artikel 14, stk. 5, skal alle udvidede foranstaltninger gælde for import til Unionen under den registrering, der blev indført ved indledningsforordningen. Der bør derfor opkræves told på den registrerede import af peroxosulfater med oprindelse i Kina, der blev importeret til Unionen under Taric-tillægskode A820 i perioden for registrering af importen. Den antidumpingtold, der skal opkræves med tilbagevirkende kraft, bør være resttolden på 71,8 %.

               4.   FREMLÆGGELSE AF OPLYSNINGER

                     (64)

                     Kommissionen underrettede alle interesserede parter om de vigtige kendsgerninger og betragtninger, der førte til ovennævnte konklusioner, og den opfordrede dem til at fremsætte bemærkninger. Der blev taget hensyn til de mundtlige og skriftlige bemærkninger fra parterne, hvor det var relevant.

                     (65)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved grundforordningens artikel 15, stk. 1 —

               VEDTAGET DENNE FORORDNING:

            Artikel 1

               1.   Den endelige antidumpingtold på 71,8 %, der gælder for »alle andre virksomheder«, og som blev indført ved artikel 1, stk. 2, i Kommissionens gennemførelsesforordning (EU) 2020/39 om import af peroxosulfater (persulfater), herunder kaliumperoxomonosulfat, i øjeblikket henhørende under KN-kode 2833 40 00 og ex 2842 90 80 (Taric-kode 2842908020) og med oprindelse i Folkerepublikken Kina, udvides fra den 27. september 2019 til også at omfatte import, der er angivet som fremstillet af virksomheden ABC Chemicals (Shanghai) Co., Ltd under Taric-tillægskode A820. Dens Taric-tillægskode A820, der er nævnt i artikel 1, stk. 2, i Kommissionens gennemførelsesforordning (EU) 2020/39, opretholdes.

               2.   Tabellen i artikel 1, stk. 2, i Kommissionens gennemførelsesforordning (EU) 2020/39 erstattes af teksten i følgende tabel:

                           Virksomhed

                           Told (%)

                           Taric-tillægskode

                           ABC Chemicals (Shanghai) Co., Ltd., Shanghai

                           71,8

                           A820

                           United Initiators Shanghai Co., Ltd

                           24,5

                           A821

                           Alle andre virksomheder

                           71,8

                           A999

               3.   Den ved denne artikels stk. 1 udvidede told opkræves på import, som er registreret i overensstemmelse med artikel 2 i gennemførelsesforordning (EU) 2019/1584 og artikel 13, stk. 3, og artikel 14, stk. 5, i forordning (EU) 2016/1036, for virksomheden ABC Chemicals (Shanghai) Co., Ltd.

               4.   Den antidumpingtold, der skal opkræves med tilbagevirkende kraft, er det beløb, der følger af anvendelsen af den antidumpingtold på 71,8 %, der gælder for »alle andre virksomheder«. De gældende bestemmelser vedrørende told finder anvendelse, medmindre andet er fastsat.

            Artikel 2
            Toldmyndighederne pålægges hermed at ophøre med den registrering af importen, der blev indført ved artikel 2 i gennemførelsesforordning (EU) 2019/1584.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. marts 2020.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21, senest ændret ved Europa-Parlamentets og Rådets forordning (EU) 2018/825 af 30. maj 2018 om ændring af forordning (EU) 2016/1036 om beskyttelse mod dumpingimport fra lande, der ikke er medlemmer af Den Europæiske Union, og forordning (EU) 2016/1037 om beskyttelse mod subsidieret indførsel fra lande, der ikke er medlemmer af Den Europæiske Union (EUT L 143 af 7.6.2018, s. 1).

            (2)  Rådets forordning (EF) nr. 1184/2007 om indførelse af en endelig antidumpingtold og endelig opkrævning af den midlertidige told på importen af peroxosulfat (persulfat) med oprindelse i Amerikas Forenede Stater, Folkerepublikken Kina og Taiwan (EUT L 265 af 11.10.2007, s. 1).

            (3)  Rådets gennemførelsesforordning (EU) nr. 1343/2013 om indførelse af en endelig antidumpingtold på importen af peroxosulfater (persulfater) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 338 af 17.12.2013, s. 11).

            (4)  Meddelelse om det forestående udløb af visse antidumpingforanstaltninger (EUT C 110 af 23.3.2018, s. 29).

            (5)  Meddelelse om indledning af en udløbsundersøgelse af antidumpingforanstaltningerne vedrørende importen af peroxosulfater (persulfater) med oprindelse i Folkerepublikken Kina (EUT C 454 af 17.12.2018, s. 7).

            (6)  Kommissionens gennemførelsesforordning (EU) 2020/39 af 16. januar 2020 om indførelse af en endelig antidumpingtold på importen af peroxosulfater (persulfater) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EU) 2016/1036 (EUT L 13 af 17.1.2020, s. 18).

            (7)  Kommissionens gennemførelsesforordning (EU) 2019/1584 om indledning af en undersøgelse vedrørende den mulige omgåelse af de antidumpingforanstaltninger, som blev indført ved Rådets gennemførelsesforordning (EU) nr. 1343/2013 over for importen af peroxosulfater (persulfater) med oprindelse i Folkerepublikken Kina, og om at gøre denne import til genstand for registrering (EUT L 246 af 26.9.2019, s. 19).

            (8)  E-mail af 14. juni 2019 fra de tyske toldmyndigheder til Europa-Kommissionen.

            (9)  Der blev ikke angivet nogen specifik dato i spørgeskemabesvarelsen.

            (10)  Der blev ikke angivet nogen specifik dato i spørgeskemabesvarelsen.

            (11)  Kommissionens gennemførelsesforordning (EU) 2020/39 af 16. januar 2020 om indførelse af en endelig antidumpingtold på importen af peroxosulfater (persulfater) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EU) 2016/1036 (EUT L 13 af 17.1.2020, s. 18).


title: Kommissionens gennemførelsesforordning (EU) 2020/478 af 1. april 2020 om berigtigelse af gennemførelsesforordning (EU) 2017/2470 om EU-listen over nye fødevarer (EØS-relevant tekst)

text:
                  2.4.2020

                  DA

                  Den Europæiske Unions Tidende

                  L 102/1

         KOMMISSIONENS GENNEMFØRELSESFORORDNING (EU) 2020/478
         af 1. april 2020
         om berigtigelse af gennemførelsesforordning (EU) 2017/2470 om EU-listen over nye fødevarer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 8, og
         ud fra følgende betragtninger:

                     (1)

                     I overensstemmelse med artikel 8 i forordning (EU) 2015/2283 skulle Kommissionen senest den 1. januar 2018 fastlægge EU-listen over nye fødevarer, der er godkendt eller anmeldt i henhold til Europa-Parlamentets og Rådets forordning (EF) nr. 258/97 (2).

                     (2)

                     EU-listen over nye fødevarer, der er godkendt eller anmeldt i henhold til forordning (EF) nr. 258/97, blev fastlagt ved Kommissionens gennemførelsesforordning (EU) 2017/2470 (3).

                     (3)

                     Ved Kommissionens gennemførelsesforordning (EU) 2018/1023 (4) blev gennemførelsesforordning (EU) 2017/2470 berigtiget, idet bilaget til forordningen blev erstattet med henblik på at medtage en række godkendte eller anmeldte nye fødevarer, der ikke var opført på den oprindelige EU-liste.

                     (4)

                     Efter offentliggørelsen af gennemførelsesforordning (EU) 2017/2470 og gennemførelsesforordning (EU) 2018/1023 konstaterede fødevarevirksomhedsledere yderligere en fejl i bilaget til gennemførelsesforordning (EU) 2017/2470 og gjorde Kommissionen opmærksom herpå.

                     (5)

                     Der er behov for en berigtigelse for at skabe klarhed og retssikkerhed for fødevarevirksomhedsledere og for medlemsstaternes kompetente myndigheder og dermed sikre korrekt gennemførelse og anvendelse af EU-listen over nye fødevarer.

                     (6)

                     Olie fremstillet af Schizochytrium sp. (T18) blev godkendt som en ny fødevare efter anmeldelsesproceduren i henhold til artikel 5 i forordning (EF) nr. 258/97. I specifikationerne for olie fremstillet af Schizochytrium sp. (T18) er syretallet fejlagtigt angivet til ≤ 0,5 mg KOH/g i stedet for den korrekte værdi, som er ≤ 0,8 mg KOH/g. I EU-listen over nye fødevarer, som blev fastlagt ved Kommissionens gennemførelsesforordning (EU) 2017/2470, er den samme forkerte værdi angivet.

                     (7)

                     Specifikationerne for olie fremstillet af Schizochytrium sp. (T18) vedrørende syretallet i tabel 2 i bilaget til gennemførelsesforordning (EU) 2017/2470 bør derfor berigtiges.

                     (8)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) 2017/2470 berigtiges som angivet i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. april 2020.

                  På Kommissionens vegne

               Ursula VON DER LEYEN

                  Formand

            (1)  EUT L 327 af 11.12.2015, s. 1.

            (2)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            (3)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (4)  Kommissionens gennemførelsesforordning (EU) 2018/1023 af 23. juli 2018 om berigtigelse af gennemførelsesforordning (EU) 2017/2470 om EU-listen over nye fødevarer (EUT L 187 af 24.7.2018, s. 1).

            BILAG
            I tabel 2 (Specifikationer) i bilaget til gennemførelsesforordning (EU) 2017/2470 affattes oplysningerne vedrørende »Olie fremstillet af Schizochytrium sp. (T18)« således:

                           Godkendt ny fødevare

                           Specifikationer

                           »Olie fremstillet af Schizochytrium sp. (T18)

                           Syretal: ≤ 0,8 mg KOH/g
                           Peroxidtal (PV): ≤ 5,0 meq/kg olie
                           Vand og flygtige stoffer: ≤ 0,05 %
                           Uforsæbelige stoffer: ≤ 3,5 %
                           Transfedtsyrer: ≤ 2,0 %
                           Frie fedtsyrer: ≤ 0,4 %
                           DHA-indhold: ≥ 35 %«


title: Kommissionens gennemførelsesforordning (EU) 2020/479 af 1. april 2020 om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EØS-relevant tekst)

text:
                  2.4.2020

                  DA

                  Den Europæiske Unions Tidende

                  L 102/4

         KOMMISSIONENS GENNEMFØRELSESFORORDNING (EU) 2020/479
         af 1. april 2020
         om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 38, litra d), og
         ud fra følgende betragtninger:

                     (1)

                     Produkter, der importeres fra et tredjeland, kan markedsføres på EU-markedet som økologiske, hvis de er omfattet af en kontrolattest, der er udstedt af de kompetente myndigheder, kontrolmyndigheder eller kontrolorganer i et godkendt tredjeland eller af en godkendt kontrolmyndighed eller et godkendt kontrolorgan.

                     (2)

                     For at sikre overensstemmelse med artikel 33, stk. 1, i forordning (EF) nr. 834/2007 og de importerede produkters sporbarhed under distribution, herunder ved transport fra tredjelande, fastsættes det ved Kommissionens forordning (EF) nr. 1235/2008 (2), som ændret ved gennemførelsesforordning (EU) 2020/25 (3), at kontrolattesten udstedes af den relevante kontrolmyndighed eller det relevante kontrolorgan, inden sendingen forlader eksporttredjelandet eller oprindelsestredjelandet. Kontrolmyndigheden eller kontrolorganet skal underskrive erklæringen i rubrik 18 i attesten efter at have gennemført dokumentkontrol på grundlag af alle relevante kontroldokumenter, herunder bl.a. transportdokumenter.

                     (3)

                     Det ser ud til, at kontrolorganet i visse tilfælde ikke har rettidig adgang til fuldstændige transportdokumenter, således at alle transportoplysningerne ikke fremgår af kontrolattesten, inden sendingen forlader tredjelandet. Derfor bør det præciseres, at den relevante kontrolmyndighed eller det relevante kontrolorgan skal kontrollere oplysningerne i transportdokumenterne og anføre dem i kontrolattesten senest 10 dage efter udstedelsen af attesten, og under alle omstændigheder inden medlemsstatens myndigheder påtegner attesten.

                     (4)

                     Forordning (EF) nr. 1235/2008 bør derfor ændres.

                     (5)

                     Da disse ændringer er nødvendige for at anvende artikel 13 i forordning (EF) nr. 1235/2008, som ændret ved gennemførelsesforordning (EU) 2020/25, bør denne forordning anvendes med tilbagevirkende kraft fra datoen for ikrafttrædelsen af gennemførelsesforordning (EU) 2020/25.

                     (6)

                     Foranstaltningerne i denne forordning er i overensstemmelse med udtalelse fra Udvalget for Økologisk Produktion —

               VEDTAGET DENNE FORORDNING:

            Artikel 1
            Ændringer af forordning (EF) nr. 1235/2008
            I artikel 13 i forordning (EF) nr. 1235/2008 foretages følgende ændringer:

                        (1)

                        I stk. 2, tredje afsnit, tilføjes følgende punktum:
                        »Hvis oplysningerne vedrørende transportdokumenter i rubrik 16 og 17 og de relevante felter i rubrik 13 mangler i den udskrevne kopi af kontrolattesten med håndskrevet underskrift, eller de er forskellige fra oplysningerne i Traces, tager den relevante medlemsstats kompetente myndigheder og den første modtager udelukkende de oplysninger i betragtning, der foreligger i Traces, med henblik på kontrol og påtegnelse af kontrolattesten.«.

                        (2)

                        Stk. 4, første afsnit, affattes således:
                        »Kontrolmyndigheden eller kontrolorganet, der udsteder kontrolattesten, udsteder først kontrolattesten og underskriver først erklæringen i rubrik 18 i attesten efter at have gennemført dokumentkontrol på grundlag af alle relevante kontroldokumenter, herunder navnlig produktionsplanen for det pågældende produkt og handelspapirer, og, hvis det er relevant på baggrund af deres risikovurdering, efter at have foretaget fysisk kontrol af sendingen. Oplysningerne vedrørende transportdokumenter i kontrolattestens rubrik 13, navnlig antal forpakninger og nettovægt, og oplysningerne i rubrik 16 og 17 angående transportmidler og transportdokumenter anføres i kontrolattesten senest 10 dage efter udstedelsen af attesten, og under alle omstændigheder inden den relevante medlemsstats kompetente myndigheder påtegner kontrolattesten.«.

            Artikel 2
            Ikrafttræden og anvendelse
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 3. februar 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. april 2020.

                  På Kommissionens vegne

               Ursula VON DER LEYEN

                  Formand

            (1)  EUT L 189 af 20.7.2007, s. 1.

            (2)  Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25).

            (3)  Kommissionens gennemførelsesforordning (EU) 2020/25 af 13. januar 2020 om ændring og berigtigelse af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 8 af 14.1.2020, s. 18).


title: Kommissionens gennemførelsesforordning (EU) 2020/483 af 1. april 2020 om 313. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  3.4.2020

                  DA

                  Den Europæiske Unions Tidende

                  L 103/1

         KOMMISSIONENS GENNEMFØRELSESFORORDNING (EU) 2020/483
         af 1. april 2020
         om 313. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Sanktionskomitéen under FN's Sikkerhedsråd besluttede den 24. marts 2020 at fjerne et punkt fra listen over de personer, grupper og enheder, der er omfattet af indefrysningen af pengemidler og økonomiske ressourcer.

                     (3)

                     Bilag I til forordning (EF) nr. 881/2002 bør derfor ændres —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. april 2020.

                  På Kommissionens vegne

                  For formanden

                  Generaldirektør

                  Generaldirektoratet for Finansiel Stabilitet, Finansielle Tjenesteydelser og Kapitalmarkedsunionen

            (1)  EFT L 139 af 29.5.2002, s. 9.

            BILAG
            I bilag I til forordning (EF) nr. 881/2002 udgår følgende punkt under overskriften »fysiske personer«:

               »Ibrahim Mohamed Khalil (alias a) Khalil Ibrahim Jassem, b) Khalil Ibrahim Mohammad, c) Khalil Ibrahim Al Zafiri, d) Khalil, e) Khalil Ibrahim al-Zahiri). Fødselsdato: a) 2.7.1975, b) 2.5.1972, c) 3.7.1975, d) 1972, e) 2.5.1975. Fødested: a) Dayr Az-Zawr, Syrien, b) Baghdad, Irak, c) Mosul, Irak. Nationalitet: syrisk. Pasnr.: T04338017. Adresse: flygtningeherberg Alte Ziegelei, 55128 Mainz, Tyskland. Foto og fingeraftryk findes i INTERPOL-UN Security Council Special Notice. Den i artikel 7d, stk. 2, litra i), omhandlede dato: 6.12.2005.«